Gehoorsaamheid is mos net vir kinders?
Woensdag, 31 Augustus 2011 00:00
Van kleins af word ons geleer om gehoorsaam te wees. “Jy moet luister as ek praat.” “As jy dit nie doen nie sal jy met my te doen kry, ek sal … “ “Moenie terugpraat nie, doen wat ek vir jou gesê het.” “Jy sál dit doen.” Ek glo elkeen van ons het genoeg aan ons eie lyf ervaar om hierdie lysie sommer baie langer te maak.
Waaraan dink jy as jy aan die woord “gehoorsaamheid” dink. Wat kom in jou gedagtes op as jy die woord hoor? Is dit positief of negatief en hoekom?
Is dit net vir kinders? Indien nie, wie raak dit nog en hoekom?
Kom ons kyk in afhanklikheid van die Heilige Gees na die volgende gedeeltes? Wat hoor ons by die Here oor gehoorsaamheid?
Luk 9:57-62, Matt 7:21 en ’n baie praktiese voorbeeld wat Jesus gee in Matt 21:28-32
Ons praat maklik oor dissipel wees, maar ek weet nie of ons altyd weet wat dit beteken nie. Dissipelskap vra gehoorsaamheid. Dit vat nie ’n uitsonderlike mens om ’n dissipel te wees nie, maar dit vat alles om een te wees. Dissipelskap en ongehoorsaamheid pas nie by mekaar nie.
Kom ons delf verder in die volgende gedeeltes.
Joh 14:23-24, 1 Joh 2:4-5
Hebr 5:8, Gal 1:4
Matt 7:21, 1 Joh 5:3
So bietjie gehoorsaamheidsopleiding
1 Pet 1:14,22, 2 Joh 6, 1Kor 2:16
Die wonderwerk in gehoorsaamheid
2 Kor 9:13, 1 Joh 2:3, Joh 7:17, 1Petr 1:2, Joh 14:23
Gehoorsaamheid is vir kinders! … Kinders van die Here.
Dit is nooit ’n straf. Dit kom spontaan uit ’n liefdesverhouding. Dis ‘n vrye keuse om te volg.
Praat met die Here oor jou eie lewe
Dink ‘n bietjie na hieroor. Wat dryf jou verhouding met die Here: Liefde of Vrees?